பாட்டாளி வர்க்கம் புரட்சியை முன்னெடுத்துச் சென்று இறுதிவரை நடத்திச் செல்லும் போதும், பழமையான சமூகத்தின் அறிவு ஜீவிகள் தம்மை பெருந்திரளான மக்களுடன் இணைத்துக் கொண்டு செயல்படும் போதும், பெருந்திரளான மக்கள் பழம் சமூகத்தின் அறிவியல் வளர்ச்சி, கலை நுணுக்க வளர்ச்சி போன்ற அறிவுச் சாதனைகளைத் தமக்குள் கிரகித்து கலாசார மட்டத்தில் தம்மை உயர்த்திக் கொண்டு செயல்படும் போதும், மனித சமுதாயத்தின் வர்க்கப் பிரிவினைகள், உடல் உழைப்பு, மன உழைப்புப் பிரிவினைகள், மானிட சமூக உணர்வுகளில் ஏற்பட்ட பிரிவினைகள் (சாதி உள்ளிட்ட பிரிவினைகள் – கொற்றவை) ஆகியவற்றுக்கிடையில் ஒரு புதிய ஒற்றுமை மலரும். அது மனித சிந்தனையின் அறிவு அம்சங்களுக்கும், உணர்ச்சி அம்சங்களுக்கும் இடையிலான ஒற்றுமையாகும். அது மட்டுமல்ல, மனித சிந்தனையின் இவ்விரண்டு அம்சங்களுக்கும் நடைமுறைக்கும் இடையிலான ஒற்றுமையாகும்.